الإلحاد ام الاسلام ام المسحيه؟ حضرتك بتقول ان الكتاب المقدس عرض للتحريف.. طب مين اللي حرفه دا سوال؟ نيجي للقران القران نفسه حتي لو ايه انا مستحيل افكر اومن بيه ازاي هومن بنبي عاش كل حياته ف الغزوات والنساء ازاي هومن بكتاب 99% من اياته عن القتل مقدرش أنكر انه في ايات حلوه بس الأغلب فيه قتل
الإلحاد مذهب ينكره العقلاء، واللي محتاج يناقش في قضايا متعلقة بالإلحاد، يكلمني عالفيس ولو من حساب وهمي، والرابط في البايو. === مين اللي حرفه؟  المتهمين كتير.  لكن بالعقل، هيفرق مين اللي حرفه وحرفه ليه ؟  لا. انتي لو قدامك جثة مقتولة، هتقولي هي مقتولة بس معرفش مين القاتل. ولا هتنفي انها مقتولة اصلا لحد ما تعرفي القاتل؟ بالظبط، يبقى الكتاب متحرف، حتى لو معرفناش مين اللي حرفه. وانا عارف بالمناسبة والموضوع دا له إجابة مخصوص، تابعي :) نيجي لكلامك عن الإسلام. اول حاجة عاوز اقولهالك اني متوقع كلامك، ليه؟ لأني سمعته من كل مسيحي بناقشه، حتى اللي اسلموا معايا -الحمد لله- كانوا بيطرحوا السؤال دا. لكن المفروض نشوف الموضوع بالعقل شوية. اول حاجة: النبي لم يعش حياته كلها في الغزوات والنساء !  النبي الذي كان أحسن الناس خلقا، الذي قال "إن من خياركم أحسنكم أخلاقًا" النبي الذي كان يقول "وما تواضع أحد لله إلارفعه الله"  النبي الذي عندما فتح مكّة ((مقلبهاش مجزرة)) على الناس اللي اضطهدوا المسلمين !  النبي الذي قال ( وإنما يرحم اللهُ من عباده الرحماء)  الذي قال: خيركم خيركم لأهله. النبي الذي عندما بال (تبوّل) أحد الناس في مسجد، وثار عليه الناس، قال لهم "دعوه،فإنما بعثتم ميسرين ولم تبعثوا معسرين"  النبي الذي كان كان صلى الله عليه وسلم أشد حياء من العذراء في خدرها، وكان إذا كره شيئا عرفه الصحابة في وجهه أي واحد بيبحث عن الحق يعرف صفات النبي صلى الله عليه وسلم وكيف كانت حياته، لا يمكن يقول إلا أنه نبي ! بالنسبة للغزوات، ولوجود "القتل" في القرآن الكريم، موجود آية جميلة، بتحلّ كل الإشكال اللي عندك، اقري معايا كدا. قال الله: (وقاتلوا في سبيل الله الذين يقاتلونكم، ولا تعتدوا، إن الله لا يحب المعتدين)  يعني اللي يقاتلنا نقاتله، ومنعتديش على حد، عشان ربنا مبيحبش المعتدين. في أجمل من كدا ؟  لا احنا بنقول (ثانكيو) للي يقاتلنا، ولا احنا بنقاتل الناس المسالمة !  في أجمل من كدا ؟ بالنسبة لموضوع النساء: النبي محمد لم يتزوّج امرأة بكر إلا عائشة رضي الله عنها. فلو كان زي ما بيقول بعض المسيحيين (دا كان بيحب الستات وعيشته كلها كدا)  كان تزوّج كل يوم واحدة بكر ! ويطلّق ويتزوج .. ما هو نبي ..! مش كدا ؟ انما النبي معملش كدا !  ومعلومة تانية: زواج النبي كان يفيد في نشر الدين، السيدة عائشة رضي الله عنها روت عن النبي آلاف الأحاديث !  ومعلومة كمان: الأنبياء في الكتاب المقدس كان متزوجين اكتر من امرأة، منهم اللي اتزوج 700 زي سليمان.  فدا مش عيب في النبي صلى الله عليه وسلم. والدليل القوي على أنه مش عيب: ان الجاهليين (الكفار زمان) كانوا مستنيين أي عيب في النبي! لو كان دا عيب .. كانوا قالوا دا متجوز كذا واحدة ! ودي إجابة فيها بعض أدلة نبوّة النبي، اللي محدش يقدر ينكرها ! : https://goo.gl/ulBvuF لو عندك سؤال تاني اتفضلي.